Shohrux reper: Ota bo‘lgan kunim hech qachon yodimdan chiqmasa kerak

Shohrux reper o‘g‘li Islom haqida so‘zlab berdi, deya xabar bermoqda “Sug‘diyona” gazetasi.

“Ota bo‘lgan kunim hech qachon yodimdan chiqmasa kerak. Unutish ham mumkin emas. Ota bo‘lishning his-hayajoni boshqacha. Hech narsa teng kelolmaydi. Faxr, mehr... va mas’uliyatni his qildim”, — dedi Shohrux reper.
“O‘g‘lim hozir bir yoshda. U bilan vaqt qanday o‘tganini bilmay qolaman. Oyimning aytishicha, bolaligimda ham hozirgidek og‘ir-bosiq bo‘lganman. Ammo nevarasida bugun umuman aksini ko‘rayapti. Islom juda sho‘x va bir yerda o‘tirmaydi. Doim nimalardir bilan band”, — dedi xonanda.
“Endi-endi tili chiqyapti. O‘zining tilida nimalarnidir gapiradi. Balki ana shu so‘zlari ichida ‘dada’ degani ham bordir, bilmadim”, — deya qo‘shimcha qildi Shohrux.